
SOCIALINIO TAKSI PASLAUGŲ PIRKIMO SUTARTIS

 2024 m.  __       d. Nr. 
Šiauliai

Biudžetinė įstaiga Šiaulių rajono savivaldybės administracija, pagal Lietuvos Respublikos įstatymus veikianti įstaiga, juridinio asmens kodas 188726051, kurios  buveinė yra Vilniaus g. 263, Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2024 m. vasario 6 d. sprendimu Nr. T-5 „Dėl Šiaulių rajono savivaldybės administracijos nuostatų patvirtinimo“, (toliau – Užsakovas), ir
____________ [tiekėjo pavadinimas], juridinio asmens kodas ________, _________________ [adresas], atstovaujama (-as) ______________ [atstovaujančio asmens pareigos] _____________________ [atstovaujančio asmens vardas, pavardė], veikiančio (-os) pagal __________________ [atstovavimo teisinis  pagrindas] (toliau – Vežėjas), 
toliau Vežėjas ir Užsakovas kiekvienas atskirai gali būti vadinami ,,Šalimi“, o kartu – ,,Šalimis“,
atsižvelgdami į Užsakovo įvykdyto paslaugų mažos vertės pirkimo „Socialinio taksi paslaugos“ (pirkimo Nr. _____) procedūras, sudarė šią sutartį (toliau – Sutartis) ir susitarė dėl toliau išvardytų sąlygų.
I. SUTARTIES DALYKAS
1. Vežėjas Užsakovui suteiks socialinio taksi paslaugas Šiaulių rajono gyventojams, kurie dėl  asmens  negalios ir/ar senatvės turi judumo sutrikimų ir dėl to negali naudotis visuomeniniu ar individualiu transportu, nuvežimą ir parvežimą Respublikos teritorijoje (toliau – Paslaugos). 
2. Paslaugas sudaro asmenų, kurie dėl asmens negalios ir/ar senatvės turi judumo problemų ir juos lydinčių šeimos narių vežimas, pateikiant Vežėjui asmens su negalia, individualios pagalbos poreikių ar pensininko pažymėjimą. Vežėjas veža automobiliais pagal individualius asmenų poreikius, įskaitant savaitgalius, švenčių dienas bei nakties laiką. Reikalavimai Paslaugoms yra nustatyti Techninėje specifikacijoje, šios Sutarties 1 priede.
3. [bookmark: _Hlk51673067][bookmark: _Hlk51762694]Paslaugos užsakomos pagal poreikį.
4. Paslaugų teikimo pradžia – nuo šios Sutarties sudarymo dienos. Paslaugų teikimo laikotarpis – iki 2025 m. gruodžio 20 d., bet ne ilgiau, negu bus išnaudota šios Sutarties 13 punkte nurodyta pradinė Sutarties vertė.
5. Jeigu iki 2025 m. gruodžio 20 d. suteiktų Paslaugų vertė neviršys pradinės Sutarties vertės, Paslaugų teikimas gali būti pratęstas 6 mėnesiams, bet ne ilgiau, negu bus išnaudota pradinė Sutarties vertė, priklausomai nuo to, kuri sąlyga atsiras anksčiau.
II. SUTARTIES ŠALIŲ TEISĖS IR PAREIGOS
6. Vežėjas įsipareigoja:
6.1. skirti keleiviams vežti pakankamos talpos automobilius, techniškai pritaikytus asmenims su  negalia aptarnauti  pagal individualius asmenų poreikius;
6.2. atsakyti už keleivių vežimą nuo maršruto pradžios iki pabaigos ir užtikrinti taisyklių, reglamentuojančių keleivių vežimą, laikymąsi;
6.3. suteikti palydėjimo, nukėlimo / pakėlimo paslaugas, kai asmuo nori patekti iš / į nepritaikytą pastatą, bei asistento paslaugas;
6.4. laikytis nurodyto maršruto;
6.5. laiku atvykti į Užsakovo nurodytą vietą paimti keleivius;
6.6. pateikti techniškai tvarkingą transporto priemonę.
7. Vežėjas turi teisę:
7.1. gauti iš Užsakovo visą reikalingą informaciją, susijusią su šios Sutarties vykdymu;
7.2. atsisakyti teikti paslaugas Užsakovui, jeigu Užsakovas nesilaiko pasirašytos Sutarties reikalavimų.
8. Užsakovas įsipareigoja:
8.1. [bookmark: _Hlk51763062]priimti tinkamai suteiktas Paslaugas ir apmokėti už jas šioje Sutartyje nustatyta tvarka;
9. Užsakovas turi teisę:
9.1. pateikti pretenzijas dėl vairuotojo ar asmeninio asistento netinkamo elgesio per 3 darbo dienas po kelionės.
III. SUTARTIES KAINODARA IR APMOKĖJIMAS UŽ PASLAUGAS
10. [bookmark: _Hlk51762849]Sutarčiai taikoma fiksuotų įkainių kainodara.
11. Paslaugų sudedamųjų dalių įkainiai yra nurodyti Tiekėjo pasiūlyme, kuris yra šios Sutarties 2 priedas.
12. Įkainius, viršijančius sutartinę važiavimo kainą, dengia klientas
13. Pradinė Sutarties vertė be PVM – 40 000,00 Eur (keturiasdešimt tūkstančių eurų 00 ct).
14. [bookmark: _Hlk51762809]Vežėjui mokėtinos sumos už faktiškai suteiktas Paslaugas apskaičiuojamos pagal faktiškai suteiktų Paslaugų apimtį ir Vežėjo pasiūlyme (Sutarties 2 priedas) nurodytus Paslaugų sudedamųjų dalių įkainius. PVM bus apskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo metu.
15. Vykdant Sutartį, Užsakovas kontroliuoja suteiktų Paslaugų apimtį, kad Sutarties galiojimo laikotarpiu (įskaitant ir pratęsimą, jeigu Sutartis bus pratęsta) nebūtų viršyta šios Sutarties 13 punkte nurodyta pradinė Sutarties vertė.
16. Vežėjas pasibaigus kalendoriniam mėnesiui, iki kito mėnesio 3 dienos pateikia Užsakovui per praėjusį ataskaitinį laikotarpį (kalendorinį mėnesį) suteiktų Paslaugų perdavimo ir priėmimo aktą, parengtą pagal šios Sutarties 3 priede pateiktą formą, kartu pateikiant Socialinio taksi paslaugų registro (pildomo kiekvienam paslaugų gavėjui, pagal šios Sutarties 4 priede pateiktą formą) skaitmeninę kopiją. Užsakovas pateiktą aktą patikrina ir per 3 darbo dienas nuo akto gavimo jį pasirašo arba raštu Vežėjui nurodo nustatytus trūkumus ar klaidas. Jeigu per šiame punkte nurodytą terminą Užsakovas nenurodo nustatytų trūkumų ar klaidų, turi būti laikoma, kad akte nurodytos Paslaugos suteiktos tinkamai.
17. Vežėjas PVM sąskaitas faktūras už per praėjusį ataskaitinį laikotarpį (kalendorinį mėnesį) gali pateikti tik po to, kai abi Šalys pasirašo suteiktų Paslaugų perdavimo ir priėmimo aktą.
18. PVM sąskaitos faktūros turi būti teikiamos per Sąskaitų administravimo bendrąją informacinę sistemą (toliau – SABIS) iki kito mėnesio 10 dienos. Prie teikiamos PVM sąskaitos faktūros turi būti pridėta abiejų Šalių pasirašyto suteiktų Paslaugų perdavimo ir priėmimo akto bei Socialinio taksi paslaugų registro skaitmeninės kopijos. PVM Sąskaita faktūra už kalendorinių metų gruodžio mėnesį turi būti pateikta iki einamųjų metų gruodžio 27 d.
19. Užsakovas už suteiktas Paslaugas apmoka per 30 kalendorinių dienų nuo tinkamai pateiktos PVM sąskaitos faktūros priėmimo patvirtinimo SABIS dienos.
20. Avansinis apmokėjimas netaikomas.
21. Paslaugų sudedamųjų dalių įkainiai gali būti perskaičiuoti dėl kainų lygio pokyčio tokia tvarka:
21.1. Paslaugų sudedamųjų dalių įkainiai gali būti peržiūrėti dėl kainų lygio pokyčio bet kurios iš Šalių rašytiniu prašymu;
21.2. peržiūros momentas yra Šalies prašymo kitai Šaliai peržiūrėti Paslaugų sudedamųjų dalių įkainius gavimo diena;
21.3. Paslaugų sudedamųjų dalių įkainiai gali būti perskaičiuoti, jeigu Valstybės duomenų agentūros (www.stat.gov.lt) kas mėnesį skelbiamo Vartojimo prekių ir paslaugų kainų indekso 073 „Transporto paslaugos“ (toliau – Indeksas) reikšmė pakinta daugiau kaip 0,05 per bet kurį Paslaugų teikimo laikotarpį;
21.4. Paslaugų sudedamųjų dalių įkainių perskaičiavimui taikomo Indekso pokyčio koeficientas apskaičiuojamas pagal toliau nurodytą formulę:
K = IPb / IPr
kur:
K – Indekso pokyčio koeficientas,
IPr – Valstybės duomenų agentūros tinklalapyje paskelbta galiojanti Indekso reikšmė laikotarpio pradžioje,
IPb – Valstybės duomenų agentūros tinklalapyje paskelbta galiojanti Indekso reikšmė laikotarpio pabaigoje;
Laikotarpis yra laikotarpis, kurio pradžia yra Sutarties sudarymo data arba paskutinio perskaičiavimo termino data (jei dėl Indekso pokyčio Sutarties kaina buvo perskaičiuota), o pabaiga – atliekamo perskaičiavimo data;
21.5. Paslaugų sudedamųjų dalių įkainių perskaičiavimas negali apimti laikotarpio, už kurį jau buvo atliktas perskaičiavimas.
22. Paslaugų sudedamųjų dalių įkainių perskaičiavimas įforminamas šalių pasirašytu papildomu susitarimu prie Sutarties.
IV. PASLAUGŲ UŽSAKYMO TVARKA IR SĄLYGOS
23. [bookmark: _Hlk51673281]Paslaugų užsakymus Vežėjui teikia Šiaulių rajono  gyventojai, turintys teisę pasinaudoti Paslaugomis. Užsakymai teikiami šioje Sutartyje nurodytam Užsakovo atsakingam asmeniui, nurodytu telefonu ar elektroniniu paštu.
24. Vykdytojo paskirtas asmuo, atsakingas už Sutarties vykdymą, Paslaugų užsakymų priėmimą, yra _______________[pareigos, vardas, pavardė], tel. ____________, el. paštas _____________.
25. [bookmark: _Hlk51849972]Užsakovo paskirtas asmuo, atsakingas už Sutarties vykdymą ir Paslaugų užsakymų vykdymo kontrolę: Socialinės paramos skyriaus vyriausioji specialistė Irena Simanauskienė, tel. +370 686 46 051, el. paštas irena.simanauskiene@siauliuraj.lt.
V. FORCE MAJEURE
26. Šalys neatsako už visišką ar dalinį savo įsipareigojimų pagal Sutartį nevykdymą, jei tai įvyksta dėl nenugalimos jėgos aplinkybių veikimo. Šalys vadovaujasi Atleidimo nuo atsakomybės, esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Šalis, kuri negali vykdyti savo įsipareigojimų pagal šią Sutartį dėl nenugalimos jėgos (force majeure) aplinkybių veikimo, privalo apie tai pranešti kitai Šaliai per 10 dienų nuo tokių aplinkybių veikimo pradžios.
27. Vežėjas neatsako už pasikeitimus, įvykusius dėl force majeure veikimo – oro sąlygų, potvynių, uraganų, vandens ir / arba elektros energijos tiekimo sutrikimo atvejų, streikų ir kitų veiksmų, trukdančių ar draudžiančių organizuoti paslaugą – kurių atsiradimo Vežėjas nenumatė ir sąžiningai veikdamas negalėjo numatyti.
28. Jei Paslaugos teikimas dėl force majeure tampa neįmanomu dar jai neprasidėjus, Vežėjas grąžina Užsakovui sumokėtą pinigų sumą, atskaičius faktines patirtas išlaidas.
VI. KITOS SUTARTIES SĄLYGOS
29. Sutarties sąlygos gali būti keičiamos, nepažeidžiant Lietuvos Respublikos viešųjų pirkimų įstatymo 89 straipsnio nuostatų.
30. Sutartis sudaryta vienu egzemplioriumi, kurį Šalių atstovai pasirašo kvalifikuotais elektroniniais parašais.
VII. SUTARTIES GALIOJIMAS
31. Ši Sutartis įsigalioja nuo abiejų Šalių pasirašymo momento ir galioja iki Šalių tarpusavio įsipareigojimų įvykdymo.
32. Sutartis gali būti keičiama arba papildoma Šalių susitarimu. Toks susitarimas įforminamas raštu kaip Sutarties priedas, kuris įsigalioja, kai abiejų Šalių atstovai jį pasirašo kvalifikuotais elektroniniais parašais.
33. Sutartis gali būti nutraukta vienos iš Sutarties Šalių iniciatyva raštu apie tai pranešus prieš 10 kalendorinių dienų kitai Sutarties Šaliai, nurodant Sutarties nutraukimo priežastis ar Sutarties Šalių susitarimu.
34. Asmuo, atsakingas už Sutarties vykdymą, yra Irena Simanauskienė, Socialinės paramos skyriaus vyriausioji specialistė, tel.+370 686 46 051, el. paštas irena.simanauskiene@siauliuraj.lt
VIII. ASMENS DUOMENŲ APSAUGA
35.Vykdant ir administruojant šios sutarties 1 punkte nurodytą priemonę asmens duomenys yra tvarkomi remiantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais asmens duomenų apsaugą reglamentuojančiais teisės aktais.
36. Asmens duomenys Šalių tarpusavyje teikiami tokia apimtimi, kokia yra būtina tinkamai vykdyti Sutarties nuostatas.
37. Abi Šalys, vykdydamos Sutartyje numatytus įsipareigojimus, turi pareigą iš kitos Šalies gautus asmens duomenis tvarkyti tik tuomet, kai tai yra reikalinga konkrečioms funkcijoms atlikti ir tik tokia apimtimi, kuri privaloma atitinkamiems tikslams pasiekti.
IX. SUTARTIES PRIEDAI
1 priedas. Techninė specifikacija.
2 priedas. Vežėjo pasiūlymas (Paslaugų sudedamųjų dalių įkainiai).
3 priedas. Suteiktų Paslaugų perdavimo ir priėmimo akto forma.
4 priedas. Socialinio taksi paslaugų registro forma.
5 priedas. Susitarimas dėl asmens duomenų tvarkymo ir perdavimo.


X. ŠALIŲ ADRESAI IR REKVIZITAI

[bookmark: _Hlk184041609]Užsakovas:	Vežėjas:
Šiaulių rajono savivaldybės administracija	
Vilniaus g. 263, 76337 Šiauliai	
Juridinio asmens kodas 188726051	
Ne PVM mokėtojas	
Tel. +370 41 59 66 42	
El. p. priimamasis@siauliuraj.lt	
A. s. LT454010044200843174 
[bookmark: _Hlk49416323]„Luminor Bank“, AS Lietuvos skyrius

Administracijos direktorius	
Gipoldas Karklelis	

